پاکستان: د کرونا وايرس اغېزمنو شمېره ۱۵زره ۷۵۹ ته لوړه شوې، ۳۴۶ مړه
په پاکستان کې د کرنا وايرس نه نور ۱۹ تنه مړه شوي، په ملک کې د مړو شمېره ۳۴۶ ته رسېدلې او اغېزمن ۱۵ زره ۷۵۹ دي.
کراچۍ — د سرکاري شمېرې ترمخه په تېر شوا روز کې په ملک کې د کرونا وايرس مالومولو ۸۲۴۹ معاينات (ټېسټونه) شوي او په ۸۷۴ کسانو کې د کرونا وايرس پخلی شوی دی. ويل شوي په ملک کې په ۱۵زره ۷۵۹ کې ۴۰۵۲ کسان د کرونا وايرس نه ښه شوي هم دي. په خېبرپښتونخوا کې د کرونا وايرس نه د مړو شمېره ۱۲۲ ته رسېدلې ده پرون د مړو ټوله شمېره ۱۱۴ وه. په صوبه کې په ۲۳۱۳ کسانو کې د کرونا وايرس پخلی شوی او ۶۱۴ ترې صحتمند شوي دي. په پنجاب صوبه کې د کرونا وايرس نه د مړه شوؤ شمېره ۱۰۳ ته لوړه شوې ده. په صوبه کې د اغېزمنو شمېره ۶۰۶۱ ته رسېدلې او ۱۷۸۰ کسان ترې ښه شوي هم دي. په سند صوبه کې کرونا وايرس ۱۰۰ کسان مړه کړي دي د اغېزمنو شمېره ۵۶۹۵ ته رسېدلې او ۱۱۶۹ ترې صحتمند شوي دي. په بلوچستان صوبه کې نوي مړي نه دي شوې ۱۴ تنه مړه خو د اغېزمنو شمېره ۹۷۸ ته رسېدلې ده. دغه رنګ په اسلام کې څلور تنه مړه ۳۱۳ اغېزمن او ګلګت بلتستان کې درې تنه مړه او ۳۳۳ اغېزمن دي.